Belgia a încadrat România în "zona roşie" COVID-19. Testul şi autoizolarea devin obligatorii.
Opt membri ai echipajului au murit în urma prăbușirii unui avion cargo ucrainean în Grecia. Mii de persoane au fost evacuate în timp ce incendiile de vegetație scapă de sub control în Spania și Franța. Şeful forţelor armate ale Marii Britanii: "Zvonurile privind asasinarea lui Vladimir Putin sunt iluzii". Alina Mungiu Pippidi: "O finală la prezidențiale între Dacian Cioloș și Mircea Geoană ar însemna niște alegeri frumoase și curat euro-atlantice". Consecinţele conflictului din Ucraina ar putea accelera tranziţia energetică verde a Germaniei.
Toţi românii care merg în Belgia au obligaţia să facă un test pentru depistarea COVID-19 la intrarea în ţară şi să intre în autoizolare, după ce Regatul Belgiei a încadrat România în zona roşie de COVID-19.Conform noilor măsuri, transmise de Ministerul Afacerilor Externe (MAE), de miercuri întreg teritoriul României a fost încadrat în zona roşie de către Regatul Belgiei.Astfel, toate persoanele care sosesc în Belgia din orice regiune a României trebuie să intre în autoizolare şi să facă test molecular PCR pentru depistarea infecţiei cu COVID-19, după sosirea în această ţară.De altfel, toate persoanele care sosesc în Regatul Belgiei din regiunile incluse în zona roşie trebuie să intre în autoizolare şi să efectueze un test molecular PCR pentru depistarea infecţiei cu COVID-19."Testul este efectuat de autorităţile belgiene, la sosirea în această ţară. Călătorii sunt rugaţi să contacteze medicul curant, respectiv un medic de familie, care dispune ulterior testarea. Conform informaţiilor comunicate de autorităţile belgiene, dispunerea măsurii autoizolării şi testarea pentru COVID-19 intră în competenţa autorităţilor regionale", anunţă MAE.MAE reaminteşte că persoanelor care intră în Belgia din state/regiuni incluse în zona portocalie, autorităţile belgiene le recomandă să se adreseze medicului în vederea efectuării testării şi autoizolării la domiciliu.Ministerul Afacerilor Externe reiterează că, începând cu data de 1 august, toate persoanele care intră în Regatul Belgiei sunt obligate să completeze în 48 de ore anterior intrării pe teritoriul belgian formularul Passenger Locator Form, care poate fi accesat online AICI.Cei care călătoresc pe alte rute decât aeriană sau navală şi care rămân pe teritoriul Belgiei pentru maximum 48 de ore (inclusiv în scopul tranzitului), precum şi persoanele a căror călătorie în afara Regatului Belgiei nu depăşeşte 48 de ore sunt exceptate de la măsura completării formularului.Ministerul Afacerilor Externe reaminteşte că cetăţenii români pot solicita asistenţă consulară la numerele de telefon ale Ambasadei României la Bruxelles 0032 (0)2 347 5338, 0032 (0)2 345 0040 şi 0032 (0)2 344 1658, apelurile fiind redirecţionate către Centrul de Contact şi Suport al Cetăţenilor Români din Străinătate (CCSCRS) şi preluate de către operatorii Call Center, în regim de permanenţă. De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie şi telefonul de urgenţă al misiunii diplomatice 0032(0)2 344 0854.De asemenea, Ministerul Afacerilor Externe recomandă consultarea paginilor de internet:https://www.mae.ro/node/51902http://bruxelles.mae.ro/, https://www.mae.ro/https://diplomatie.belgium.be/en.